**Jegyzőkönyv**

**Nagykovácsi Nagyközség Önkormányzat**

**Egészségügyi és szociális bizottság nyilvános üléséről**

**Az ülés helye: Vállalkozói Inkubátorház**

**Az ülés időpontja:** 2015. november 17. (kedd 16.30 óra)

**Meghívottak:** Dr. Szabó András elnök, Bánóczi Margit, dr. Klein Katalin, Dvorzsák-Pintér Tünde, Karczewicz Ágnes, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző, dr. Németh Zsanett aljegyző, Grégerné Papp Ildikó osztályvezető

**Megjelentek:** Dr. Szabó András elnök, Bánóczi Margit, dr. Klein Katalin, Dvorzsák-Pintér Tünde, Papp István jegyző, dr. Németh Zsanett aljegyző, Grégerné Papp Ildikó osztályvezető, Kissné Szalay Erzsébet jegyzőkönyvvezető

**Dr. Szabó András elnök:** Köszöntöm a megjelenteket, megállapítom, hogy az Egészségügyi és szociális bizottság 4 fővel jelen van, határozatképes. A napirendben a kiküldötthez képest változás következett be. A helyi adókról szóló előterjesztését polgármester asszony visszavonta, az Oktatási bizottság viszont azt kezdeményezte, hogy a Bursa Hungarica kiírásra beérkezett pályázatok elbírálása a mi bizottságunk keretén belül történjen, amire a Pénzügyi bizottság 800 ezer Ft keretösszeget javasolt. Ha nincs felvetés, javaslat, akkor felteszem szavazásra a módosított napirendet.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**32/2015. (XI. 17.) HATÁROZATA**

Nagykovácsi Nagyközség Önkormányzat Egészségügyi és szociális bizottsága 2015. november 17-i ülésén az alábbi napirendeket tárgyalja:

1. **Döntés a családsegítés és gyermekjóléti szolgáltatási feladatok ellátásáról E – 145**

Előterjesztő: Kiszelné Mohos Katalin polgármester

Előadó: Grégerné Papp Ildikó osztályvezető

1. **Bursa Hungarica Felsőoktatási Önkormányzati Ösztöndíjpályázatok 2016. évi fordulójának elbírálása E – 132 – ZÁRT ÜLÉSEN TÁRGYALANDÓ**

Előterjesztő: Kiszelné Mohos Katalin polgármester

Előadó: Grégerné Papp Ildikó osztályvezető

**1. naprendi pont**

**Döntés a családsegítés és gyermekjóléti szolgáltatási feladatok ellátásáról**

**Dr. Szabó András elnök:** Átadom a szót osztályvezető asszonynak, hogy röviden ismertesse az előterjesztésben foglaltakat.

**Grégerné Papp Ildikó osztályvezető:** *Röviden ismertette az előterjesztést.*

**Dr. Szabó András elnök:** Gyakorlatilag itt Nagykovácsiban nem lesz változás, ugyanazok az emberek fogják ellátni a feladatot. Úgy látom, hogy az az előny, amit a HÍD szolgáltatásával elérnénk, az egy látszólagos előny. A státuszok tekintetében nem látok tisztán, erről szeretnék pontosítást kérni jegyző úrtól. Komoly indokát nem látom annak, hogy változtassunk.

**Papp István jegyző**: Jelenleg 3 nyolc, 1 hat, és 1 négy órás státusz van. Összesen 4,25 státusz. A Budakesziről érkezett ajánlatban 2 nyolc és 2 négy órás státusz szerepel. A költségek tekintetében erre rárakódik a már említett két vezetői részilletmény, amit lakosság-arányosan kérnek, valamint – külön kihangsúlyozva – a dologi költségeket Nagykovácsi viseli. Az Ezüstkor esetében az ajánlat tartalmazza a dologi költségeket is.

**Kiszelné Mohos Katalin polgármester:** Úgy látom, hogy annyira sok a bizonytalansági tényező a HÍD esetében, hogy az a javaslatom, hogy ismét kössük meg a szerződést a régi rendszer szerint, és ez után az egy év után könnyebb lesz eldönteni konkrétabb tapasztalatokkal, hogy érdemes-e változtatni. Most úgy látom, hogy egy hónap alatt nem fogjuk tudni úgy megoldani ezt a változtatást, hogy ne okozzon fennakadást a feladatellátásban.

**dr. Klein Katalin:** Legutóbb is tárgyaltuk ezt a témát, és én már számok nélkül is azt javasoltam, hogy ne változtassunk az eddigi gyakorlaton. Az lenne még a kérdésem, hogy hány érintett van abban, hogy a család- és gyermekjóléti feladatellátás a HÍD-hoz kerül át? Van-e erre adatunk.

**Kiszelné Mohos Katalin polgármester:** Csak a hatósági ügyek kerülnek át Budakeszire.

**Dvorzsák-Pintér Tünde**: Én is azt javasolnám, hogy az 1 évet várjuk meg, addig ne változtassunk. tekintve, hogy a dolgozók nagyon jól ellátják a feladatukat, és ezek személyhez kötött ügyek.

**Dr. Szabó András elnök:** Köszönöm. Van-e további kérdés, hozzászólás? Amennyiben nincs, szavazásra teszem fel az első, A jelű határozati javaslatot. Indítható a szavazás

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**33/2015. (XI. 17.) HATÁROZATA**

**Tárgy: Döntés a családsegítés és gyermekjóléti szolgáltatási feladatok ellátásáról**

Nagykovácsi Nagyközség Önkormányzat Egészségügyi és szociális bizottsága javasolja a Képviselő-testületnek, hogy továbbra is Solymár Nagyközség Önkormányzata fenntartásában működő Ezüstkor Szociális Gondozó Központon keresztül lássa el a házi segítségnyújtás, család- és gyermekjóléti szolgáltatások települési szintű működtetésének biztosítását.

**Határidő:** 2015. november 30.

**Felelős**:polgármester, jegyző

**Dr. Szabó András elnök:** Köszönöm szépen. Polgármester asszony jelezte, hogy az egyebek keretében szeretne szót kérni.

**Kiszelné Mohos Katalin polgármester**: Szeretném kérni a bizottságot, hogy a tűzifa, illetve az ajándék, illetve élelmiszercsomag tekintetében állítson össze egy listát, hogy kit lát a bizottság rászorulónak. A hivatal is összeállít egy listát. Legkésőbb jövő héten keddre kellene a lista.

**Dr. Szabó András elnök**: Rendben, elkészítjük a listát. A 2. napirend tárgyalására zárt ülésen kerül sor, ezért a bizottság nyílt ülését lezárom.

K.m.f.

Dr. Szabó András Bánóczi Margit

 elnök tag